  Туспуктэм: Наталия Сильвестрова Наталия Сильвестрова 10-тӥ пӧсьтолэзе Удмуртиын пильмаськылоз, интыен вакчи дыр ӵоже зор усёз, уйин но ӵукна интыен гудыръяса-чилекъяса зороз. Со сярысь Россиысь МЧС-лэн элькунъя валтӥсь управлениезлэн пресс-службаез ивортӥз. Тӧл уйин уйпал но шундыпуксён вискысь секундскын 7-12, нуназе лымпор палась, лымшор но шундыпуксён вискысь секундскын 9-14 метре пельтоз. Элькунъя уйин +16…+21, нуназе +29…+34 градус возиськоз. Омыр зӥбет луло узвесь юбоя 739 миллиметр луоз, омырлэн мусктылыкез – 56 процент. Тегъёс: Удмуртия куазь  